Subject: Re: Äriseadustiku muutmise vajadus: AS-ide üldkoosolekute kokkukutsumise regulatsioon
From: "Maie Talts" <[email-masked]>
To: <[email-masked]>
Cc: Thomas Auväärt - RAM <[email-masked]>, <[email-masked]>
Date: Mon, 3 Nov 2025 11:42:30 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere!

Varsti hakkab kaks aastat (!) täis saama minu allpool saadetud kirjast,
kuid endiselt oleme olukorras, kus aktsionäre tuleb üldkoosolekute
kokkukutsumisest teavitada paberkandjal üleriigilise ajalehe kaudu. See
olukord on ikka päris absurdne.
Kui kaugel äriseadustiku muutmine on?

Lugupidamisega

Maie Talts

Maie Talts

Jurist / Lawyer

EfTEN Capital AS

A. Lauteri 5, 10114 Tallinn
+372 51 09 958
eften.ee <https://www.eften.ee>

From: Maie Talts <[email-masked]>
Date: Wednesday, 3. April 2024 at 15:12
To: [email-masked] <[email-masked]>
Cc: [email-masked] <[email-masked]>, [email-masked]
<[email-masked]>
Subject: Äriseadustiku muutmise vajadus: AS-ide üldkoosolekute
kokkukutsumise regulatsioon

Tere!

Kirjutan teemal, mis puudutab aktsiaseltside üldkoosolekute kokkukutsumise
regulatsiooni  kaasajastamise vajalikkust äriseadustikus (ÄS). See on
vananenud ja ei täida sellisel kujul oma eesmärki ja on aktsiaseltsidele
ebamõistlikult kulukas.

Nimelt ÄS-i §294 lg 1 sätestab:

Juhatus saadab üldkoosoleku toimumise teate kõikidele aktsionäridele.
Teade saadetakse tähitud kirjaga aktsiaraamatusse kantud aadressil. Kui
aktsiaseltsil on üle 50 aktsionäri, ei pea aktsionäridele teateid saatma,
kuid üldkoosoleku toimumise teade tuleb avaldada vähemalt ühes
üleriigilise levikuga päevalehes. Börsiaktsiaselts peab üldkoosoleku
kokkukutsumise teate avaldama ka viisil, mis võimaldab sellele kiire
juurdepääsu, kasutades selleks teabevahendeid, mille puhul võib eeldada
teabe tõhusat edastamist avalikkusele kogu Euroopa Liidus.

Problemaatiline ja ajakohastamist vajab vähemalt selle sätte kolmas lause:
Kui aktsiaseltsil on üle 50 aktsionäri, ei pea aktsionäridele teateid
saatma, kuid üldkoosoleku toimumise teade tuleb avaldada vähemalt ühes
üleriigilise levikuga päevalehes.

Probleemi olemus seisneb selles, et olukorras, kus paberlehtede tellimine
on üha vähenev ja sisuliselt üleriigiliseks päevaleheks saab täna lugeda
veel ainult ühte ajalehte “Postimees” (alates aprillist lõpetas “Eesti
Päevaleht” paberlehena ilmumise
https://www.err.ee/1609222581/eesti-paevaleht-lopetab-paberil-ilmumise),
ei täida senine regulatsioon oma eesmärki ehk info ei jõua tegelikult
aktsionärideni ning on teiselt poolt ka aktsiaseltsidele, kellel on üle 50
aktsionäri, ebamõistlikult kulukas.  Sisuliselt monopoolses seisundis
“Postimees” võib küsida misatahes tasu teate avaldamise eest. Nt märtsis
avaldatud teade üldkoosoleku toimumise kohta, mille sisu ei ole koostanud
ajakirjanik vaid teate avaldamiseks kohustatud isik ise, kes peab
seadusest tulenevalt märkima selles teates lisaks päevakorrale ka suurel
hulgal muud infot, maksis sisuliselt 6000 eurot (täpselt siis 5917 eurot
sh km)! Alternatiivne teadete avaldamise viis oleks postiga
aktsiaraamatusse kantud aadressil teadete saatmine, mis on veel
ebamõistlikum, mistõttu juba täha kehtiva regulatsiooni kohaselt on siis
üle 50 aktsionäriga aktsiaseltside üldkoosolekute teadete kättetoimetamise
viisiks teate avaldamine üleriigilises ajalehes. Tänaseks on see
regulatsioon aga vananenud.

EfTEN Capital AS, kelle nimel kirjutan, tegutseb fondivalitsejana ja
muuhulgas valitseb ka avalikku aktsiaseltsina asutatud fondi, mille
aktsionäride arv on üle 6000. Kuivõrd avalik fond on noteeritud ka
Tallinna börsil, siis lisaks on meil kohustus avaldada teade börsisüsteemi
vahendusel, mis täna on selgelt peamine kanal, kus börsil noteeritud
emitentide investorid üldkoosolekute kohta teavet hangivad. Paberlehest
teate lugemist ei ole kuulnud ammu. Samas ÄS-i kohaselt on börsisüsteemi
kaudu teate avaldamine täiendav ning ei võta ära kohustust ajalehes teadet
avalikustada.

Üldkoosolekute toimumine on majandusaasta aruande kinnitamiseks ja kasumi
jaotamiseks minimaalselt vajalik vähemalt kord aastas. Lisaks siis veel
muudel juhtudel, kui põhikirja kohaselt on vajalik üldkoosoleku pädevusse
antud küsimuste otsustamine.

Olukorras, kus meil puudub sisuliselt üleriigilise levikuga päevaleht, mis
oleks laialdaselt kõigi poolt loetud ja/või loetavus paberlehena ei
võimalda teate edastamise eesmärki enam täita, on oluline, et
aktsiaseltsid saaksid oma üldkoosoleku toimumise teated aktsionäridele
mõistlikult ja tänapäevaselt kätte toimetada.

Lahendus:

Lahendusena võiks üleriigilises ajalehes teate avaldamise asendada teate
avaldamise kohustusega Ametlikes Teadaannetes ja aktsiaseltsi enda
kodulehel, kuivõrd praeguses sõnastuses “õigus” on oma olemuselt üle 50
aktsionäriga aktsiaseltside puhul võrreldav “kohustusega”, siis see oleks
kooskõlas ka Ametlike Teadaannete põhimääruse ja selles teadete avaldamise
olemusega.  Lisaks jääks börsil noteeritud ettevõtetel/fondidel seniseltki
kehtima kohustus avaldada teade börsisüsteemi kaudu.

Kui Ametlikud Teadaanded ei ole koht, mida tavainimene ehk igapäevaselt
loeb nagu varasemalt ehk paberlehti loeti, siis aktsiaseltsi enda
kodulehel avaldamisele lisaks oleks tegemist riigi peetavas andmebaasis
teate avaldamine analoogne neile teadetele, mida tuleb avaldada ka teiste
oluliste toimingute nagu  nt aktsiakapitali vähendamise või suurendamise
korral. See tagab ka usalduväärsuse, et teade, mis on avaldatud
aktsiaseltsi enda kodulehel on sama ja avaldatud just sel kuupäeval.

Ametlikes Teadaannetes ühe alajaotuse lisamine ei toiks olla ülemäära
keerukas ega kulukas.

Oluline on siin märkida, et Ametlikes Teadaannetes teate avaldamise eest
tuleb täna tasuda riigilõivu 7 eurot, mis ei ole võrreldav sellega,
milliste kuludega on seotud aktsiaseltsidele lehes teate avaldamise
kohustus.

Sõnastuse ettepanek:

Juhatus saadab üldkoosoleku toimumise teate kõikidele aktsionäridele.
Teade saadetakse tähitud kirjaga aktsiaraamatusse kantud aadressil. Kui
aktsiaseltsil on üle 50 aktsionäri, ei pea aktsionäridele teateid saatma,
kuid sellisel juhul on juhatusel kohustus avaldada üldkoosoleku toimumise
teade aktsiaseltsi kodulehel ja Ametlikes Teadaannetes. Börsiaktsiaselts
peab üldkoosoleku kokkukutsumise teate avaldama ka viisil, mis võimaldab
sellele kiire juurdepääsu, kasutades selleks teabevahendeid, mille puhul
võib eeldada teabe tõhusat edastamist avalikkusele kogu Euroopa Liidus

Juhul, kui eeltoodu osas on küsimusi või teema vajaks täiendavat
selgitamist, olen avatud seda tegema.

Kiiret vastust ja muudatusi ootama jäädes.

Lugupidamisega

Maie Talts

Maie Talts

Jurist / Lawyer

EfTEN Capital AS

A. Lauteri 5, 10114 Tallinn
+372 51 09 958
eften.ee <https://www.eften.ee>